Rikunarita-ORG/Wikinium huggingface dataset:
# வானநடுவரை

வானநடுவரை வான்கோள பெருவட்டத் தளத்திற்கு 23.4 பாகை சாய்வாக உள்ளது. புவியச்சுச் சாய்வு, சுழற்சி அச்சு, சுற்றுப்பாதை தளம் ஆகியவற்றிற்கிடையே உள்ள தொடர்பை விளக்கும் படம்.
**வான நடுவரை(Celestial equator)* என்பது பூமி யின் சுழல் அச்சுக்குச் சமமான தொலைவில் இருப்பதாகக் கருதப்படும் பூமத்தியரேகையைப் போன்று அதே தளத்தில் கற்பனையான வான் கோளத்தின் மேலுள்ள ஒரு பெரு வட்டமாகும். வேறு வார்த்தைகளில் இதை விளக்குவதென்றால், விண்வெளியில் நீட்டிக்கப்பட்டிருக்கும் மண்ணுலகின் பூமத்தியரேகைதான் வானநடுவரை எனக்கருதப்படுகிறது . புவியச்சு சாய்வின் விளைவாக வானநடுவரையும் வான்கோளப்பெருவட்டத் தளத்திற்கு 23.4 பாகை சாய்ந்துள்ளது.

ஒரு பார்வையாளர் பூமியின் பூமத்தியரேகையின் மீது நின்றுகொண்டு வானநடுவரையை நோக்குவதாகக் கொண்டால் அது அவருடைய தலைக்கு நேர்மேலே வானுச்சியின் வழியாக செல்லும் ஒரு அரைவட்டமாகக் காண்பார். பார்வையாளர் வடக்கு (அல்லது தெற்கு) நோக்கி நகரும்போது, அவருக்கு எதிரிலுள்ள அடிவானத்தை நோக்கி வானநடுவரை சாய்கிறது. வான்கோளத்தில் இருப்பதால் வானநடுவரை முடிவில்லா தொலைவில் இருப்பதாக வரையறுக்கப்பட்டுள்ளது. இதனால் பார்வையாளர் பூமியில் எங்கிருந்து பார்த்தாலும் எப்போதும் தொடுவானத்தின் மேல் மறையும் அரைக் கோளத்தின் முனைகளை கிழக்கு மேற்காகவே பார்க்கிறார். ( துருவங்களில் வானநடுவரை அடிவானத்திற்கு இணையாக இருந்தாலும் ). எல்லா அட்சரேகைகளிலும் வானநடுவரை பார்ப்பதற்கு நேராகவே இருக்கும் ஏனெனில் பார்வையாளர் வானநடுவரையின் சுழல் தளத்திலிருந்து அளவிடக்கூடிய தொலைவிலும் வானநடுவரைக்கு முடிவில்லா தொலைவிலும் இருக்கிறார்

வானநடுவரைக்கு அருகிலுள்ள வான் பொருட்களை உலகில் எங்கிருந்தும் காணமுடியும். ஆனால் அயன மண்டலப்பகுதிகளில் அவை உச்சத்தில் காணப்படும் என்று கூறப்படுகிறது.. தற்பொழுது வானநடுவரை கீழ்கண்ட விண்மீன் குழாம்களின் வழியாகத்தான் செல்கிறது.

|  |  |  |
| --- | --- | --- |
| * பீசசு
* திமிங்கிலம்
* இடபம்
* தெற்கு
* ஒரியன்
 | * கொம்புக் குதிரை
* பெருநாய்
* திருகல் பாம்பு
* செக்டன்சு
* சிம்மம்
 | * கன்னி
* செர்பன்சு
* சர்ப்பம்
* கழுகு
* கும்பம்
 |

## மேற்கோள்கள்
# சுழற்சி

ஒரு கோளம் தனது அச்சில் சுழல்கிறது.
**சுழற்சி** என்பது, ஒரு பொருளின் வட்ட இயக்கமாகும். ஒரு இரு பரிமாணப் பொருளொன்று ஒரு புள்ளியைச் சுற்றிய சுழற்சியைக் கொண்டிருக்கும். ஒரு முப்பரிமாணப் பொருளின் சுழற்சியானது அச்சு எனப்படும் ஒரு கோட்டைச் சுற்றி இருக்கும். இந்த அச்சு சுழலும் பொருளுக்கு ஊடாகச் செல்லுமாயின் அது தன்னைத் தானே சுற்றும் சுழற்சியாகும். அவ்வச்சு பொருளுக்கு வெளியில் இருக்குமாயின் அப்பொருள் ஒரு சுற்றுப்பாதையில் சுற்றுகிறது எனப்படும்.

பம்பரம், பூமி ஆகியவை தமது அச்சைப் பற்றிய சுழற்சி இயக்கத்தைக் கொண்டுள்ளன. பூமியின் சூரியனைச் சுற்றிய இயக்கம் சுற்றுதல் எனப்படுகின்றது.

## கணிதம்

தள உருவம் ஒன்றின் ஒரு புள்ளியைச் சுற்றிய இயக்கம்
கணிதத்தில் சுழற்சி என்பது ஒரு புள்ளி நிலையாக இருக்கத்தக்க வகையில் அமையும் விறைப்பான பொருளொன்றின் இயக்கத்தைக் குறிக்கும். இது பொருளின் எல்லாப் புள்ளிகளுமே இயங்குகின்ற பெயர்ச்சி என்பதிலிருந்து வேறுபட்டது ஆகும். சுழற்சியின் இந்த வரைவிலக்கணம் இருபரிமாணம், முப்பரிமாணம் ஆகிய இருவகைப் பொருட்களின் இயக்கத்துக்கும் ஏற்புடையது. முப்பரிமாணப் பொருளொன்றின் சுழற்சியின்போது ஒரு கோடு முழுவதுமே நிலையாக இருக்கின்றது. இது இயூலரின் சுழற்சித் தேற்றத்தில் இருந்து பெறப்படுகின்றது.

ஒரு விறைப்பான பொருளின் இயக்கம், சுழற்சி, பெயர்ச்சி அல்லது இரண்டினதும் கூட்டாக அமைகிறது.
# சியரீசு (குறுங்கோள்)

**சியரீசு**  | டான் விண்கலத்தால் எடுக்கப்பட்ட சியரீசின் புகைப்படம் |
| கண்டுபிடிப்பு
 |
| கண்டுபிடித்தவர்(கள்) | சூசெப் பியாத்சி |
| கண்டுபிடிப்பு நாள் | 1 சனவரி 1801 |
| பெயர்க்குறிப்பினை
 |
| பெயரிடக் காரணம் | சியரீசு (ரோமத் தொன்மவியல்) |
| குறுங்கோள்களின் பெயர்கள்|எம்பிசி பெயர் | **1 சியரீசு** |
| வேறு பெயர்கள் | A899 OF; 1943 XB |
| சிறு கோள் பகுப்பு | குறுங்கோள் பட்டை |
| சுற்றுப்பாதையின் சிறப்பியல்பு |
| காலகட்டம்சூன் 18, 2009 (ஜூநா 2455000.5) |
| சூரிய சேய்மை நிலை | 446,669,320 km (2.9858 AU) |
| சூரிய அண்மை நிலை | 380,995,855 km (2.5468 AU) |
| அரைப்பேரச்சு | 413,832,587 km (2.7663 AU) |
| மையத்தொலைத்தகவு | 0.07934 |
| சுற்றுப்பாதை வேகம் | 1680.5 நாள் 4.60 ஆண்டுகள் |
| சராசரி சுற்றுப்பாதை வேகம் | 17.882 கிமீ/செ |
| சராசரி பிறழ்வு | 27.448° |
| சாய்வு | 10.585° to Ecliptic 9.20° to Invariable plane |
| Longitude of ascending node | 80.399° |
| Argument of perihelion | 72.825° |
| சிறப்பியல்பு
 |
| நிலநடுக்கோட்டு ஆரம் | 487.3 ± 1.8 கிமீ |
| துருவ ஆரம் | 454.7 ± 1.6 கிமீ |
| புறப் பரப்பு | 2,845,794.56 ச.கிமீ (1,768,294.41 ச.மைல்) |
| நிறை | 9.43 ± 0.07×1020 kg
0.00015 புவிகள் |
| அடர்த்தி | 2.077 ± 0.036 கி/செமீ3 |
| நிலநடுக்கோட்டு ஈர்ப்புமையம் | 0.27 மீ/செ2 0.028 *g* |
| விடுபடு திசைவேகம் | 0.51 கிமீ/செ |
| விண்மீன்வழிச் சுற்றுக்காலம் | 0.3781 d 9.074170 ம |
| அச்சுவழிச் சாய்வு | ~3° |
| வடதுருவ வலப்பக்க ஏற்றம் | 19 ம 24 நிமி 291° |
| வடதுருவ இறக்கம் | 59° |
| எதிரொளி திறன் | 0.090 ± 0.0033 (V-band geometric) |
| மேற்பரப்பு வெப்பநிலை    கெல்வின் |

| சிறும | சராசரி | பெரும |
| --- | --- | --- |
| ? | ~167 கெ | 239 கெ |

 |
| நிறமாலை வகை | C |
| தோற்ற ஒளிர்மை | 6.7 முதல் 9.32 வரை |
| விண்மீன் ஒளிர்மை | 3.36 ± 0.02 |
| கோணவிட்டம் | 0.84" to 0.33" |
| பெயரெச்சங்கள் | செரேரியன் |

**சியரீசு** (*Ceres* /ˈsɪəriːz/; சின்னம்: ) என்பது இதுவரை அறியப்பட்ட குறுங்கோளில் மிகப்பெரியது ஆகும். இது செவ்வாய் மற்றும் வியாழன் ஆகிய கோள்களுக்கு இடையே உள்ள சிறுகோள் பட்டையில் அமைந்துள்ளது. இது 1801 ஆம் ஆண்டு சனவரி 1 அன்று இத்தாலிய வானியலாளர் கியூசெப்பே பியாத்சி என்பவரால் கண்டுபிடிக்கப்பட்டது. மேலும் இது அரை நூற்றாண்டு வரை எட்டாவது கோளாக விளங்கியது. சியரீசு எனும் உரோமானியப் பெண் கடவுளின் பெயரே இந்தக் குறுங்கோளுக்குச் சூட்டப்பட்டுள்ளது. இதற்கு துணைக்கோள்கள் எதுவும் இல்லை. முதலில் ஒரு சிறுகோள் என்று கருதப்பட்டு வந்த சியரீசு, மற்ற சிறுகோள்களை விட வேறுபட்டது என தெரியவந்தது. எனவே உலகளாவிய வானியல் ஒன்றியம் 2006ஆம் ஆண்டு சியரீசை குறுங்கோளாக வகைப்படுத்தியது.

## மேற்கோள்கள்

## புற இணைப்புகள்

விக்கிமீடியா பொதுவகத்தில்,
 Ceres (dwarf planet)
என்பதில் ஊடகங்கள் உள்ளன.

* Ceres Trek – An integrated map browser of datasets and maps for 1 Ceres
* Ceres 3D Model – NASA
* Destination Ceres:Breakfast at Dawn – NASA
* *Dawn* mission home page at JPL
* Simulation of the orbit of Ceres
* Google Ceres 3D, interactive map of the dwarf planet
* How Gauss determined the orbit of Ceres பரணிடப்பட்டது 2008-04-14 at the வந்தவழி இயந்திரம் from keplersdiscovery.com
* Animated reprojected colorized map of Ceres (22 February 2015)
* யூடியூபில் Video (3:34): Ceres "Bright Spots" - Mystery solved (10 August 2020)
* Rotating relief model of Ceres by Seán Doran (about 60% of a full rotation; starts with Occator midway above center)